Η μόνωση ταράτσας με βερνίκι πίσσας είναι μια από τις πλέον οικονομικές λύσεις για υγρομόνωση. Ωστόσο, όπως αναφέραμε προηγουμένως, η αποτελεσματικότητά της είναι συζητήσιμη. Σε περίπτωση που σκέφτεσαι να κάνεις μονώσεις ταρατσών με πίσσα, τα βασικά βήματα είναι τα εξής:
Πλύνε την ταράτσα με πιεστικό από χώμα, σκόνη, άμμο, καθώς και φυτά που πιθανόν έχουν βγει σε ρωγμές. Άφησε μία μέρα να στεγνώσει το διεξοδικό πλύσιμο.
Εφάρμοσε 5 λίτρα πίσσας ανακατεμένα με ½ λίτρο βενζίνης, στις ρωγμές και στις ενώσεις των πλακιδίων που πιθανώς υπάρχουν στην ταράτσα, μέχρι να καλυφθούν καλά και άφησε τη να στεγνώσει για άλλη μια μέρα.
Ρίξε 1 ½ λίτρο βενζίνης στο υπόλοιπο μείγμα πίσσας- βενζίνης από την προηγούμενη μέρα και με ένα ρολό κάλυψε όλη την ταράτσα.
Άφησε το μείγμα περίπου 8 ώρες να στεγνώσει καλά.
Βάψε την ταράτσα με ακρυλικό λευκό χρώμα, τουλάχιστον 2 χέρια. Το λευκό χρώμα χρησιμοποιείται, για να προσθέσει κάποιες θερμομονωτικές ιδιότητες.
Μπορείς στο δεύτερο χέρι να προσθέσεις και λίγη άμμο στη σκάφη, η οποία θα προστατεύσει περισσότερο το χρώμα από την ηλιακή ακτινοβολία.
Η συγκεκριμένη μέθοδος προσφέρει μία βασική θερμομόνωση και στεγάνωση για λίγα χρόνια. Για καλύτερα αποτελέσματα μπορείς να ελέγχεις κάθε χρόνο για φθορές και να περνάς επιπλέον χέρι ακρυλικό χρώμα. Στην αγορά κυκλοφορούν έτοιμα πακέτα για πίσσα για μόνωση, με οτιδήποτε χρειάζεσαι για μία ολοκληρωμένη μόνωση ταράτσας με πίσσα.